Rikunarita-ORG/Wikinium huggingface dataset:
# 人工智能

**人工智能**（英語**A**rtificial **I**ntelligence，略云A.I.）者，人爲機械，而賦之以靈慧也。初，人以算理造器，使代繁務。年歲既久，技術日新，漸具思象，能觀形識義，推理斷事，幾同人智。西元一九五六年，群賢會於達特茅斯，始定其名，曰「人工智能」，以別乎天生之慧也。

夫此機智者，非稟於天。有算而無情，有法而無欲。電力爲骨，定式爲魂，與數爲脈，網路爲經。其運也，迅若雷霆；其憶也，浩如煙海；其習也，日異月新。往者，僅能計數、通譯、辨圖；乃後，則能賦詩、度曲、丹青、清談，殆與真人無異。

當世以來，此術遍行宇內。醫師用之以診疾，商賈用之以理財，兵家用之以演陣，學者用之以格致。其用之廣，未之有也；其化之深，未可限量也。
# 亞里士多德

| 亞里士多德 Ἀριστοτέλης |
| --- |
|  |
| 本名 |
亞里士多德 |
| 生 |
西元前三八四年 |
| 歿 |
西元前三二二年 |
| 本貫 |
古希臘色雷斯 |
| 職位 |
通幾士、太傅 |

**亞里士多德**，或譯**亞里斯多德**，色雷斯人，古希臘之大賢也。其父嘗為馬其頓王之御醫，故亞氏少時，雅好格致之道。及長，遊於雅典，受業於大哲柏拉圖，然其為學，不惟苟同師長之言，嘗言：「吾愛吾師，吾更愛真理。」比柏氏之死，學院排擠之，遂去。馬其頓王以其博學，召令為太子師。太子者，亞歷山大大帝也。及亞歷山大即位，南征北戰，席捲八荒，馬其頓國力日盛，遂佔雅典。亞氏於雅典之野另立庠序。亞氏之傳道，與弟子漫步郊野，交流辯駁，世人稱之「逍遙學派」。然帝早亡，亞氏以帝師故，見恨於雅典，遂亡去，尋病終。

亞氏之學，集古希臘通幾之大成，為後世之圭臬，雖傳之千年，不覺鄙陋。亞氏善諸學，於邏輯學、生物學、神學、物理學、形而上學、政治學、倫理學、美學，無所不通。其著述細密浩繁，後世學者鮮有能逮者。亞氏以為萬物之變皆出自四因，其名之為「形式因」、「質料因」、「動力因」、「目的因」（或謂「終極因」）。凡物皆為質料形式相媾和，且為潛能實現之動也。亞氏創邏輯理論，述三段論，善演繹之法，尚理性。亞氏之學，蓋中世紀歐洲經院通幾、阿拉伯伊斯蘭學說之支柱也。

## 著

亞氏成書無數，然散軼者頗多；今人所有，不過二十數篇而已，曰：

* 《具器大典》：《十倫》《句義》《析言上》《析言下》《命辭》《辨謬》
* 格致之篇：《格物》《天說》《成毀》《風雨》《說覺》《小格致》
* 動品之篇：《動品考》《動品根》《動品行》《動品步》《動品生》
* 理學之篇：《性理》
* 是非之篇：《倪氏是非》《大道》《鄂氏是非》
* 政治之篇：《國政》《戶部》
* 雜篇：《話色》《音律》
# 匈牙利十月起義

匈牙利十月起義時，國人毀共產政府旗
公曆一九四九年，**匈牙利**人民共和國立。其時，匈牙利勞動人民黨黨魁拉克西，欲行蘇聯之道，不顧本國之實。復行獨裁、崇拜主君。是以匈牙利國人多惡之。

一九五三年三月，斯大林崩。其時，匈牙利之部長議會主席納吉，欲行改革。然蘇聯阻之。新政僅行二十二月矣。嗣後，民心思變，輿論亦然。

一九五六年**十月**二十三日，匈牙利有大學生於國都示威。午，內務部長以電臺諭禁之。此後，復解其禁。以是大學生多蔑之。午後，復有大學生萬餘，結伴而行，高呼曰：「若為匈牙利國人，則與吾等同行！」或曰：「誅拉克西！」或：「逐蘇俄！」，不一而足。多有所隨。然匈牙利勞動人民黨黨魁格羅甚惡之，以大學生為匪賊。是以眾人皆怒，毀斯大林像，攻電臺大樓。

朝廷大驚，遂連夜召集群臣，稍行人事之調整。後，格羅籲請蘇聯遣兵平其暴亂。時內閣諸臣，皆許之。二十四日午後，蘇聯遣大軍入匈牙利界。

其時，民愈憤，亦多有軍士倒戈，是故民多持兵器。二十五日，布達佩斯有民與蘇軍持械對射，並焚蘇聯之坦克一乘。蘇軍亦大開殺戒，屠七十餘人。

當是時，匈牙利民皆大憤。全國之為工者皆欲行罷工之事。時有槍砲之聲出於布達佩斯。人皆惡共產黨，多有退黨之事。其後，納吉遂使蘇聯與匈牙利行談判。

十月二十九日，蘇軍撤。然社會愈發紊亂。有刑徒八千餘人，皆持兵器，行燒殺搶掠之事於京中。復有手無寸鐵之共產黨員，為民所殺。十月三十日晨，有國家保安局之兵卒，軍政大員等，為民所誅。

赫魯曉夫恐之。遂復遣軍入匈牙利。納吉遂退《華沙條約》，並告禀於聯合國，央請西方助之。後，匈牙利組工農革命政府，以卡達爾為首。一刻後，納吉通電全國，曰：「今晨，蘇聯侵吾國，蓋為覆吾等之合法政府也。」匈牙利軍弗有與蘇聯戰。蘇聯遂掌有全國。後，納吉為蘇聯擒而殺之。

此事前後，匈牙利歿二千七百餘人，多為學生。二十餘萬人遁走。蘇聯亡七百二十二人，傷千二百五十一人。

冷戰時，每論此事，歐美皆謂起義，共產諸國則言叛亂。

及鐵幕倒，匈牙利新政府立，茲事定論為起義，國葬納吉。
# 中央情報局

**中央情報局**，美利堅合眾國省部也。忠、廉、賢，其揆也。

局章
## 略史

一九四七年丁亥，合眾國總統杜魯門頒《國家安全法》，置中央情報局。以中情局總監、局長領之。二〇〇四年甲申，總統喬治·布什署《強間反恐令》，少革其制。

## 所司

用間、反間、抑敵以衛絕密。承旨而動，先敵而發，伺彼而備，知彼而就。集必須之情，奏眾源之疏。行鮮知之事，衛至要之聞，以助總統有司。言以蔽之，則**諜以利國**四字。

## 曹司

局長：總統擬名呈參議院，議而定其選。丞八人，各司其分。諫議一人，督導一人。置四處，具名如下：

* 國家秘密行動處
* 情報處
* 科技處
* 支援處

## 攷
# 南非

| 南非共和國Republic of South Africa Republiek van Suid-Afrika iRiphabliki yeSewula Afrika iRiphabliki yomZantsi Afrika iRiphabhuliki yaseNingizimu Afrika iRiphabhulikhi yeNingizimu Afrika Repabliki ya Afrika-Borwa Rephaboliki ya Afrika Borwa Rephaboliki ya Aforika Borwa Riphabliki ra Afrika Dzonga Riphabuḽiki ya Afurika Tshipembe |
| --- |
|

|  |  |
| --- | --- |
|  |  |

 |
| 殊途同歸!ke e: ǀxarra ǁke |
| **國歌：**南非國歌 |
| 南非共和國之所在 |
| **國體：** | 總統制 |
| **元首**： | 總統西里爾拉瑪福薩 |
| **國都**： | 比勒陀利亞、布隆方丹、開普敦 |
| **國語**： | 英語、阿非利加語、祖魯語、南恩德貝萊語、科薩語、斯威士語、北索托語、塞索托語、茨瓦納語、聰加語、文達語 |
| **人口**： | 四千八百六十萬餘 |
| **通貨**： | 蘭特 |
| **產值**： | 五千七百六十一億美金 |
| **均有**： | 一萬一千三百美金 |
| **匯價產值**以美國中情局壬辰世界年鑒為準 |

**南非**，居非之南，北接波札那、納米比亞、辛巴威，東臨莫三比克，為大西洋、印度洋所覆。國有土一百二十二餘萬。居有口四千四百萬。都普利托利亞。產鈾、鐵、鑽石、煤、金、鉻、錳、錫、磷酸鹽之屬。信基督教。

## 行政

## 地方

## 民俗

---
# 公曆十二月廿六日

**十二月廿六日**者，公曆之三百六十日矣（閏年乃三百六十一日），距歲暮餘五日。

## 是日大事

* 一六零六年：據載為莎士比亞劇《李爾王》首映。
* 一七九二年：路易十六受審於巴黎。
* 一八九八年：居里夫婦首察鐳。
* 二〇〇三年：伊朗東南之巴姆，遭強震襲，數萬亡。
* 二〇〇四年：印度洋地震，致海嘯，約三十萬亡。

## 生

* 一一九二年：腓特烈二世生，為神聖羅馬帝國皇帝。
* 一八九一年：美文人亨利·米勒生。
* 一八九三年：中共領袖毛澤東生。

## 卒

* 一九七二年：杜魯門卒，美國總統。
* 二零零六年：福特卒，美國總統。

## 節日

* 十二月廿六日，節禮日也。